Šalom ja tere õhtust! Vaatate TV7 Iisraeli Uudiseid Jeruusalemmast.
Tänased tähtsamad uudised:
Iisraeli Kaitsevägi tungib sügavale Gaza sektorisse
pearõhuga enklaavi kesk- ja lõunaosal.
Iraani mahitatud nn hutide rünnak laevadele
tõi esmakordselt inimohvreid Aadeni lahes, kus hukkus kolm meremeest.
Jätkub Hezbollah' raketituli Põhja-Iisraeli asulate vastu.
Iisraeli Kaitseväe operatsioonid terroritaristu ja terroristide vastu
jätkuvad üle Gaza pearõhuga enklaavi keskosal ja Khan Yunis'e linnal lõunas.
Kaitseväe esinduse sõnul kõrvaldasid sõdurid ca 10 terroristi Kesk-Gazas
ja hävitasid ühtlasi sõjavarustust mitmes paigas.
Veel tuvastasid kaitseväelased Al-Qarara's Khan Yunis'e linnas
kuus relvastatud terroristi sisenemas stardiplatvormiga sõjarajatisse.
Seepeale juhendasid sõdurid Kaitseväe hävituslennukit,
mis ründas rajatist ja kõrvaldas terroristid.
Samuti Khan Yunis'es, Katari rahastatud Hamad'i linnaosas,
leidsid kaitseväelased relvatehase, lõhkeseadeldisi ja sõjavarustust.
Samuti leidsid sõdurid terroritunneleid
ja lammutasid kohalike islamistlike terroriühingute juhtimiskeskusi.
Mereväeohvitseride 148. kursuse lõpupeol mereväebaasis Haifa's
viitas mereväe staabiülem kontradmiral David Saar Salma
vajadusele jätkata võitlust vaenlase vastu selle täieliku hävitamiseni,
osundades Psalmi 18:38: 'Ma tahan jälitada oma vaenlasi
ja nad kätte saada ega taha tulla tagasi enne,
kui olen teinud neile lõpu.'
Peame siin lõpupidu mereväeohvitseride 148. kursusele,
aga meist mitte kaugel möllab sõda.
Näib nagu ülim kontrast, ent sisuliselt on täielik seos.
Keset Iisraeli rahva ajaloolist katsumust
hoiame kinni ühelt põlvelt teisele edasiantud vandest kaitsta kodumaad,
hoida Iisraeli vabadust, kindlustada rahva olemasolu.
Iisraeli Kaitseväe mehed ja naised,
keda tol neetud laupäeval ründas jõhker vaenlane,
jagasid ühiselt kurbust ja pisaraid ning muutsid need raudmõõkadeks.
Nagu ütleb Raamatute Raamat:
Ma tahan jälitada oma vaenlasi ...
ega taha tulla tagasi enne, kui olen teinud neile lõpu.
Kaitseväe peastaabiülem kindralleitnant Herzi Halevi,
kes samuti kõneles lõpetanud kursantidele,
rõhutas veelkord Iisraeli mereväe elulist tähtsust
Iisraeli riigi julgeoleku tagamisel.
Oma tee alguses ei osanud te kujutledagi,
et lõpetate selle nii keerukais oludes,
mitmerindelise sõja oludes.
Iisraeli Kaitsevägi on üle 150 päeva tegutsenud maal, kohapeal ja merel,
mitmel rindel, ning teeb iga päev olulisi saavutusi
sõjasihtide teostamise teel.
Alustasime raskelt kohalt ning maksime ränka verehinda,
kuid võtsime end kokku, ja sestpeale tegutseb Kaitsevägi väga otsustavalt
me tulevase julgeoleku heaks ning kodude kaitsmiseks.
Kontrolli kehtestamine merel on oluline Iisraeli julgeolekuks,
alates meie erimajandustsooni vete turvamisest
kuni me strateegiliste vahendite kaitsmiseni,
ning rünnakule minekuks
vaenlase terroritaristu, terroristide ja merevõimekuste vastu
lähemail ja kaugemail rinnetel.
See on vaid üks näide elulistest ülesannetest mereväe vastutusalas.
Sellal kui Iisrael tugevdab oma ridu merel,
jätkab Iraani käsilane Jeemenis Ansar Allah, mida juhib huti hõim,
sihilikult meresõidu häirimist strateegilises Bab el-Mandeb'i väinas
ja lähiveeteil, rünnates kaubalaevu.
Viimane selline rünnak toimus meie salvestuse ajal Aadeni lahes,
kus Iraani käsilane ründas Kreeka puistlastilaeva MV True Confidence,
mis sõitis Barbadose lipu all.
Jeemeni relvajõudude merejõud teostasid rünnakuoperatsiooni
USA laeva True Confidence vastu Aadeni lahes mitme mereväeraketiga.
Löök oli täpne ja põhjustas alusel tulekahju.
Rünnak tuli, kui laevapere eiras Jeemeni mereväe hoiatusi.
Kahjuks suri Iraani juhendatud rünnakus kolm meremeest,
ja hädakutsungile vastanud India merevägi teatas,
et päästis ülejäänud meremehed ja viis nad haiglasse Džibuti's,
kus haavatud said edasist ravi.
Merel seilates saatsime kopteri, mis leidis päästevestides meremehed.
Siis vinnasime kopterisse 8 inimest.
Ja seejärel läkitasime paadi,
sest mõned olid raskesti vigastatud ega saanuks tulla kopteriga.
Nii saatsime kaks paati, ja paadid tõid nad laevale.
USA välisministeerium reageeris
verisele Iraani juhendatud rünnakule Kreeka laeva vastu.
Hutid on jätkanud neid hoolimatuid rünnakuid,
hoolimata Punast merd läbivate süütute tsivilistide eludest,
ja nüüd ongi nad kahjuks tapnud süütuid tsiviilisikuid.
Seepärast nõuab USA hutidelt jätkuvalt aru nende rünnakute eest,
mis pole mitte ainult häirinud rahvusvahelist kaubandust,
mitte ainult häirinud meresõidu vabadust rahvusvahelistes vetes
ja mitte ainult ohustanud meresõitjaid, vaid nüüd ka kahjuks mitmeid tapnud.
Seepärast nõuame neilt ikka aru,
ja kutsume valitsusi üle ilma tegema sama.
USA väljendas kavatsust jätkata õhulööke
Ansar Allah' Iraani-tarnitud relvade hävitamiseks,
aga ka piiratud sanktsioone huti juhtide ja Iraani vahendite vastu,
mis hõlbustavad relvade smugeldamist Jeemenisse.
Huti hõimujuht kordas hiljuti oma terrorirühma otsusekindlust.
Meie sõjategevus jätkub ja areneb
ning meil on üllatusi, mida me vaenlased ei oska oodatagi.
Me ei taha sellest rääkida,
tahame, et alguses oleks teod ja alles siis sõnad.
Ja sellest tuleb üllatus me vaenlastele -
kaugelt üle me vaenlaste ja liitlaste ootuste.
Nn. Ansar Allah'ga liitus tuhandeid nekruteid
Iraani rahastatud kampaania raames, valmistamaks mitmeid käsilasi sõdima
iseäranis Iisraeliga, aga ka üldse Läänega, peamiselt USA ja ÜKga,
nimetades seda Al-Aksa Uputuseks,
mis viitab Jeruusalemma Templimäel asuvale mošeele.
Tahame saata sõnumi Jumala vaenlastele, et oleme valmis täitma
Abdul Malik Badreddine al-Houthi käske ja juhiseid.
Saavutame võidu
meie vendade eest Palestiinas ning Jumala vaenlaste vastu.
Ütleme ÜKle ja USAle, et te ei tee meile lõppu ega hirmu oma laevadega;
me uputame nad merre!
Oleme Al-Aksa Uputuse kursuse
lõpetanud ses kandis - Ma’een'i linnaosas ja lähilinnaosades.
Al-Aksa Uputuse kursuse lõpetas üle 20 000 inimese.
Tagasi Iisraeli, kuhu Iraani käsilane Hezbollah tulistas taas rea rakette
põhjapoolsete asulate pihta, tekitades mõningast kahju.
Ehkki vaenutegevus näib ägenevat,
jätkuvad USA juhitud püüded vahendada pidav relvarahu.
Intervjuus Liibanoni meediale märkis Liibanoni ajutine peaminister
Najib Mikati, et läbimurret pole veel saavutatud.
Luureandmeil tuleb relvarahu Gazas, kui Jumal lubab, enne ramadaani.
Meie asjas toimuvad ramadaanikuus läbirääkimised.
Ta (USA erisaadik Amos Hochstein) esitas meile ettepaneku.
Me ... spiiker Berri uurib seda.
Amosele antakse vastus,
ja samas on ka meil küsimusi, millele ootame temalt vastuseid.
Kontakt Hochstein'iga toimub järgneva 48 tunni jooksul.
Spiiker Berri või ma ise vaatame, mis on praegu me seisukohad ses asjas.
Lõuna-Liibanonis on Rahvusvaheline Punane Rist väljendanud muret
Liibanoni meditsiinisüsteemi võimekuse üle
saada hakkama kõrgintensiivse sõjaga Hezbollah' ja Iisraeli vahel.
On selge, et see kriis mõjutas kogu tervishoiusektorit
ja mõjutas mitmel moel - mõjutas, kuna vahendid on piiratud
ning seetõttu pole teil vajalikke investeeringuid,
pole vajalikku tuge sellele tähtsale tööle.
Ja paljud teie tervishoiutöötajad on ka lihtsalt maalt lahkunud.
Seega on see tõesti murekoht.
Tuleb märkida, et Liibanoni tervishoiuministeeriumi
kontrollib täielikult Iraani käsilane Hezbollah,
mille alluvuses on mh nii tervishoiu- kui sellega seotud taristuministeerium.
Tänan vaatamast TV7 Iisraeli Uudiseid!
Nagu ikka, on meil oluline rõhutada,
et TV7 Israel on annetuspõhine mittetulundusteenistus
ning kõik me saated on saadaval tasuta.
Kui siis me päevauudised on teile õnnistuseks
ja te soovite aidata meil nende kulusid kanda,
hindaksime kõrgelt, kui teeksite meile annetuse
me võrgulehel www.tv7israelnews.com.
Palun paluge ka rahu Jeruusalemmale ja päästet Iisraelile!
Olen Jonathan Hessen. Soovin õnnistud õhtut!
Kui Jumal lubab, näeme jälle me järgnevais TV7 uudistes!
Seniks šalom Jeruusalemmast!
Tõlge: Sulev Kivastik